|  |  |
| --- | --- |
|  | Por samtitola artikolo vidu la paĝon Bussnang (stacidomo). |


**Bussnang** estas komunumo en la distrikto Weinfelden de Kantono Turgovio, Svislando. Ĝi havis 2048 loĝantojn je la 31-a de decembro 2007.

Geografio
---------

Bussnang situas ĉe la suda bordo de la rivero Turo vid-al-vide de Weinfelden.
La komunumo konsistas el la vilaĝoj kaj setlejoj Friltschen, Lanterswil, Mettlen, Neuberg, Niederhof, Oberbussnang, Ober Oppikon, Oppikon, Puppikon, Reuti, Rothenhausen, Schmidshof, Stehrenberg, Unter Oppikon, Weingarten, kaj Wertbühl.

La teritorio de la komunumo etendiĝas sur areo de 18,91 km², de kiuj 17,7% estas kovritaj de arbaro, 71,0% servas por agrikulturo kaj 9,2% por setlado.

Najbaraj komunumoj
------------------

Bussnang limas en nordokcidento al Amlikon-Bissegg, en nordo al Weinfelden, en nordoriento al Bürglen, en sudokcidento al Schönholzerswilen, en sudo al Wuppenau, en sudoriento al Braunau kaj en oriento al Affeltrangen.

Trafiko
-------

Bussnang situas ĉe la trajnlinio de la iama Mezturgovia Fervojo de Wil al Weinfelden, kiu nuntempe estas servata de regionaj trajnoj de la turgovia fervojkompanio THURBO AG.

Historio
--------

La unua dokumenta mencio de Bussnang datas supozeble el la jaro 822 kiel *Pussinwanc*. La unua skriba mencio de Friltschen datiĝas el la jaro 865 kiel *Fridolteshova*.

En la jaro 1978 oni trovis post la turinundo supre de la ponteto *Ganggelisteg* restaĵojn de romia lignoponto, kiu ek de la jaro 124 post Kristo traversis la Turon.

En la frua mezepoko la ĉefa bienposedanto en Bussnang estis la Monaĥejo Sankt-Galo. En la alta mezepoko la Libersinjoroj de Bussnang ricevis la vilaĝon kiel servuto, ili tamen post la Apencela Milito devis vendi sian posedaĵon, kiu tiel falis en la jaro 1442 sub la regado de Weinfelden.

La hodiaŭa politika komunumo Bussnang estis kreita kadre de la turgovia komunumreformo la 1-an de januaro 1996 per la kunigo de la antaŭa municipkomunumo Bussnang kun ties iamaj lokkomunumoj Friltschen, Lanterswil, Mettlen, Oberbussnang, Oppikon, Reuti kaj Rothenhausen.

Notoj kaj referencoj
--------------------

1. ↑  Fonto: Reta mapo 1:20000 de Swisstopo[*rompita ligilo*]
2. ↑  Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011
3. ↑  Fonto: *André Salathé*: *Mauraz* en *Historia Leksikono de Svislando* (2005-01-24)

Vidu ankaŭ
----------

* Bussnang (stacidomo)
* Oppikon (stacidomo)

Eksteraj ligiloj
----------------

* Kategorio Bussnang en la Vikimedia Komunejo (Multrimedaj datumoj)

* Oficiala retejo de la komunumo Bussnang
* Friltschen en la Historia Leksikono de Svislando

* **Vidu ankaŭ en la Vikimedia Komunejo la kategorion Bussnang** – (Kolekto de bildoj kaj plurmediaj dosieroj)

Bildoj
------

* Wertbühl, komunumo BussnangWertbühl, komunumo Bussnang
* Stacidomo de BussnangStacidomo de Bussnang
* Katolika preĝejo Sankt-Josefo en BussnangKatolika preĝejo Sankt-Josefo en Bussnang
* Reformita preĝejoReformita preĝejo
* Fervoja pontoFervoja ponto

  


|  |  |  |  |
| --- | --- | --- | --- |
| 

| v • d • rKomunumoj de la distrikto Weinfelden |
| --- |
| Affeltrangen |
Amlikon-Bissegg • Berg • Birwinken • Bischofszell • Bürglen • Bussnang • Erlen • Hauptwil-Gottshaus • Hohentannen • Kradolf-Schönenberg • Märstetten • Schönholzerswilen • Sulgen • **Weinfelden** • Wigoltingen • Wuppenau • Zihlschlacht-Sitterdorf |  |

 |